मानात (तुर्कमेनिस्तान)
मानात तुर्कमेनिस्तान की मुद्रा है। इसे एक नवंबर १९९३ को रसियन रूबल के स्थान पर ५०० रूबल = एक मानात की दर पर जारी किया गया था। मनात सौ तेनिसी से समविभाजित है। इसे संक्षिप्त तौर पर m से प्रदर्शित किया जाता है। एक जनवरी २००९ को नया मानात जारी किया गया। मनात शब्द रूसी शब्द मोनेता से लिया गया है, जिसका अर्थ सिक्का होता है। इस तरह से मानात शब्द न केवल तुर्कमेन बल्कि अजारी में भी सोवियत रूबल के लिए इस्तेमाल किया जाता था।
अश्क़ाबाद
अश्गाबात (तुर्कमेन: Aşgabat; Ашгабат, ɑʃʁɑˈbɑt, फ़ारसी: عشق آباد), जिसे पहले १९१९ से १९२७ के बीच पोलटोरॉस्क (रूसी: Полтора́цк ) कहा जाता था, तुर्कमेनिस्तान की राजधानी और इसका सबसे बड़ा शहर है। यह मध्य एशिया में काराकुम रेगिस्तान और कोपेत दाग़ के पर्वतमाला के बीच स्थित है। यह ईरान-तुर्कमेनिस्तान सीमा के पास स्थित है।